CELEX: 52007PC0491
Language: sl
Date: 2007-09-03
Title: Predlog odločba Sveta o dovoljenju Kraljevini Nizozemski, da uporabi ukrep, ki odstopa od člena 193 Direktive 2006/112/ES o skupnem sistemu davka na dodano vrednost (Besedilo v nizozemskem jeziku je edino verodostojno)

Pomembno pravno obvestilo

|

52007PC0491

Predlog odločba Sveta o dovoljenju Kraljevini Nizozemski, da uporabi ukrep, ki odstopa od člena 193 Direktive 2006/112/ES o skupnem sistemu davka na dodano vrednost (Besedilo v nizozemskem jeziku je edino verodostojno)  /* KOM/2007/0491 končno */  

	[pic] | KOMISIJA EVROPSKIH SKUPNOSTI |Bruselj, 3.9.2007COM(2007) 491 konč.PredlogODLOČBA SVETAo dovoljenju Kraljevini Nizozemski, da uporabi ukrep, ki odstopa od člena 193 Direktive 2006/112/ES o skupnem sistemu davka na dodano vrednost (Besedilo v nizozemskem jeziku je edino verodostojno)(predložila Komisija)OBRAZLOŽITVENI MEMORANDUMOZADJE PREDLOGA |110 | Razlogi za predlog in njegovi cilji V skladu s členom 395 Direktive 2006/112/ES z dne 28. novembra 2006 o skupnem sistemu davka na dodano vrednost lahko Svet soglasno na predlog Komisije kateri koli državi članici dovoli uporabo posebnih ukrepov za odstopanje od določb navedene direktive zaradi poenostavitve pobiranja DDV ali za preprečitev nekaterih vrst davčnih utaj ali izogibanja plačilu davkov. Kraljevina Nizozemska je v dopisu, ki ga je Generalni sekretariat Komisije evidentiral 24. novembra 2006, zaprosila za dovoljenje za uporabo ukrepa z odstopanjem za konfekcijsko industrijo, ki je bil z Odločbo 1998/20/ES (kakor je bila spremenjena) predhodno odobren za določeno obdobje. Komisija je 10. julija 2007 v skladu s členom 395(2) Direktive 2006/112/ES z dopisom obvestila druge države članice o prošnji Kraljevine Nizozemske. Komisija je 17. julija 2007 z dopisom uradno obvestila Kraljevino Nizozemsko, da ima na voljo vse informacije, potrebne za presojo zahteve. |120 | Splošno ozadje Zahtevani ukrep je treba obravnavati predvsem kot ukrep za preprečevanje nekaterih vrst davčnih utaj v konfekcijski industriji. Podizvajalci v konfekcijski industriji so včasih male družbe, za katere se je pogosto izkazalo, da so začasna podjetja, ki jih davčna služba težko nadzoruje in ki so nosilci davčnih utaj. Najpogostejša oblika izogibanja je neplačilo fakturiranega DDV davčnim organom s strani podizvajalcev, ki jih pozneje ni mogoče izslediti, njihove stranke (naročniki) pa so kljub temu upravičeni do davčne olajšave, ker imajo veljaven račun. Odločba dovoljuje Kraljevini Nizozemski, da v konfekcijski industriji uporabi shemo za prenos obveznosti plačila DDV davčnim organom od podizvajalcev na oblačilno podjetje (naročnika). Direktiva Sveta 1998/20/ES je pred tem dovolila Kraljevini Nizozemski, da uporabi to shemo, ki odstopa od člena 193 Direktive o DDV 2006/112/ES. Prvotna veljavnost do 31. decembra 1999 je bila z Odločbo Sveta 2000/435/ES podaljšana do 31. decembra 2003 in nato z Odločbo Sveta 2004/516/ES do 31. decembra 2006. Kraljevina Nizozemska trdi, da so prejšnja odstopanja vodila do zmanjšanja davčnih goljufij podizvajalcev v konfekcijski industriji. Vendar Komisija ni povsem prepričana v kakšnem obsegu je to zmanjšanje posledica odstopanja ali sprememb v sektorju samem. Konfekcijska industrija se venomer spreminja, pri čemer se podizvajalci selijo iz ene države v drugo, med drugim zaradi stroškov dela. Zato ni mogoče izključiti, da so nekateri podizvajalci Kraljevino Nizozemsko zapustili zaradi ekonomskih razlogov. Za ocenitev učinka obstoječega odstopanja na eni strani in drugih dejavnikov na drugi strani, mora kraljevina Nizozemska predložiti Komisiji poročilo o učinkovitosti ukrepa. |130 | Obstoječe določbe na področju, na katero se nanaša predlog Odločba Sveta 98/20/ES z dne 19. decembra 1997 o dovoljenju Kraljevini Nizozemski, da se podaljša uporaba ukrepa, ki odstopa od člena 21 Šeste Direktive Sveta 77/388/ES o usklajevanju zakonodaje držav članic o prometnih davkih (UL L 8 14.1.1998, str. 16). Odločba, kakor je bila spremenjena z Odločbo 2000/435/ES (UL L 172, 17.2.2000, str. 24) in Odločbo 2004/516/ES (UL L 221, 21.6.2004, str. 17). |141 | Usklajenost z drugimi politikami in cilji Unije Se ne uporablja. |POSVETOVANJE Z ZAINTERESIRANIMI STRANMI IN OCENA UčINKA |Posvetovanje z zainteresiranimi stranmi |219 | Ni potrebno. |Zbiranje in uporaba izvedenskih mnenj |229 | Zunanje izvedensko mnenje ni bilo potrebno. |230 | Ocena učinka Cilj predloga Odločbe je boj proti morebitnemu izogibanju plačila DDV konfekcijske industrije in ima zato potencialen pozitiven gospodarski vpliv. Vendar bo učinek omejen zaradi ozkega področja in časovno omejene uporabe odstopanja. |PRAVNI ELEMENTI PREDLOGA |305 | Povzetek predlaganih ukrepov Dovoljenje, da Kraljevina Nizozemska uporabi ukrep z odstopanjem od člena 193 Direktive 2006/112/ES glede uporabe mehanizma obrnjene davčne obveznosti za nekatere transakcije v konfekcijski industriji. |310 | Pravna podlaga Člen 395 Direktive o DDV 2006/112/ES z dne 28. novembra 2006 o skupnem sistemu davka na dodano vrednost. |329 | Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti Predlog je v skladu z načelom sorazmernosti zaradi naslednjega(-ih) razloga(-ov). |331 | Ta odločba zadeva dovoljenje, izdano državi članici na njeno zahtevo, in ne pomeni nobene obveznosti. |332 | Glede na zelo omejen obseg odstopanja je posebni ukrep sorazmeren z zastavljenim ciljem. |Izbira instrumentov |341 | Predlagani instrumenti: drugi. |342 | Druga sredstva ne bi bila primerna zaradi naslednjega(-ih) razloga(-ov). V skladu s členom 395 Direktive o DDV 2006/112/ES o skupnem sistemu davka na dodano vrednost je odstopanje od skupnih predpisov o DDV možno le z dovoljenjem Sveta, o katerem ta odloči soglasno na predlog Komisije. Odločba Sveta je zato najustreznejši instrument, saj se lahko naslovi na posamezno državo članico. |PRORAčUNSKE POSLEDICE |409 | Predlog ne vpliva na proračun Skupnosti. |DODATNE INFORMACIJE |Klavzula o pregledu/reviziji/časovni omejitvi veljavnosti |533 | Predlog vključuje klavzulo o časovni omejitvi veljavnosti. |1.  PredlogODLOČBA SVETAo dovoljenju Kraljevini Nizozemski, da uporabi ukrep, ki odstopa od člena 193 Direktive 2006/112/ES o skupnem sistemu davka na dodano vrednost (Besedilo v nizozemskem jeziku je edino verodostojno)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost[1] in zlasti člena 395(1) Direktive,ob upoštevanju predloga Komisije[2],ob upoštevanju naslednjega:(1) Kraljevina Nizozemska je v dopisu, ki ga je Generalni sekretariat Komisije evidentiral 24. novembra 2006, zaprosila za dovoljenje za uporabo posebnih davčnih ukrepov z odstopanjem za konfekcijsko industrijo, ki je bil z Odločbo 1998/20/ES[3] predhodno dovoljen za določeno obdobje.(2) Komisija je dne 10. julija 2007 v skladu s členom 395(2) Direktive 2006/112/ES z dopisom obvestila druge države članice o prošnji Kraljevine Nizozemske. Komisija je 17. julija 2007 z dopisom uradno obvestila Kraljevino Nizozemsko, da ima na voljo vse informacije, potrebne za presojo zahteve.(3) Ureditev bi Kraljevini Nizozemski omogočila, da v konfekcijski industriji uporabi shemo za prenos obveznosti plačila DDV davčnim organom od podizvajalcev na oblačilno podjetje (naročnika).(4) Zadevne ureditve so dokazale, da so učinkovit preprečevalni ukrep v sektorju, v katerem je pobiranje DDV zaradi težav z opredelitvijo in nadzorom dejavnosti podizvajalcev težko. Zato je treba zahtevani ukrep obravnavati kot ukrep za preprečevanje nekaterih vrst davčnih utaj in izogibanja plačilu davkov v konfekcijski industriji.(5) Ker na kraj proizvodnje konfekcijskih oblačil vplivajo nizki stroški dela in se podizvajalci brez težav selijo iz ene države v drugo, mora Kraljevina Nizozemska spremljati in oceniti učinek teh dejavnikov na učinkovitost odstopanja ter ustrezno obvestiti Komisijo.(6) Primerno je, da je ukrep časovno omejen, da ga Komisija na podlagi poročila Nizozemske lahko oceni.(7) Odstopanje torej ne bo imelo škodljivega učinka na lastna sredstva Evropskih skupnosti, pridobljena iz davka na dodano vrednost, niti ne vpliva na DDV, zaračunan končnim porabnikom –SPREJEL NASLEDNJO ODLOČBO:Člen 1Z odstopanjem od člena 193 Direktive Sveta 2006/112/ES se Kraljevini Nizozemski dovoli, da do 31. decembra 2009 v konfekcijski industriji uporabi shemo za prenos obveznosti plačila DDV davčnim organom od podizvajalcev na oblačilno podjetje (naročnika).Člen 2Kraljevina Nizozemska bo do 31. julija 2009 Komisiji predložila poročilo o splošni oceni delovanja zadevnega ukrepa, zlasti kar zadeva učinkovitost ukrepa, in vse dokaze o selitvi podizvajalcev v konfekcijski industriji v druge države.Člen 3Ta odločba je naslovljena na Kraljevino Nizozemsko.V Bruslju, […]Za SvetPredsednik [1] UL L 347, 11.12.2006, str. 1. Direktiva, kakor je bila spremenjena z Direktivo 2006/138/ES (UL L 384, 29.12.2006, str. 92).[2] UL C, , str. .[3] UL L 8, 14.1.1998, str. 16. Odločba, kakor je bila spremenjena z Odločbo 2000/435/ES (UL L 172, 12.7.2000, str. 24) in Odločbo 2004/516/ES (UL L 221, 21.6.2004, str. 17).